Tolong jelaskan mengenai Karier dari Nemanja Vidić dalam bahasa melayu

Mula bermain bola sepak ketika berusia 7 tahun, Vidić bersama-sama abangnya Dušan bermain untuk kelab tempatan Jedinstvo Užice. Beliau seterusnya menyertai Sloboda Užice ketika berusia 12 tahun.

Red Star Belgrade dan Spartak Moscow

Sebelum hari lahirnya yang ke-15, Vidić menyertai akademi Red Star Belgrade. Beliau memulakan karier senior pertamanya ketika menyertai Spartak Subotica dalam pinjaman semusim pada 2000. Setelah tamat tempoh pinjaman, beliau kembali ke Red Star Belgrade dan bermain dalam kesebelasan utama pasukan tersebut dalam saingan Liga Yugoslav. Seterusnya, Vidić memenangi Piala Yugoslav pada 2001-02 bersama-sama Red Star. Beliau seterusnya ditauliahkan sebagai kapten kelab, dan sepanjang tempoh tiga tahun sebagai kapten beliau menjaringkan 12 gol dalam 67 perlawanan, dan membantu Red Star meraih dua kejuaraan domestik dalam musim terakhirnya bersama kelab tersebut. Dan seterusnya pada Julai 2004, Vidić menyertai kelab Spartak Moscow yang bersaing di Liga Perdana Russia.